גלאס אנימלס

גלאס אנימלס (באנגלית: Glass Animals) היא להקת אינדי רוק בריטית שהוקמה באוקספורד בשנת 2010, ובראשה הזמר-יוצר והמפיק דייב ביילי. בלהקה משתתפים חברי ילדותו של ביילי, ג'ו סיווארד, אד ארווין-זינגר ודרו מקפרלן. ביילי כתב והפיק את כל שלושת אלבומי הלהקה. הראשון, Zaba, פורסם בשנת 2014, ומתוכו יצא הסינגל "Gooey", שזכה לתואר פלטינה בארצות הברית. אלבום האולפן השני שלהם, How to Be a Human Being, זכה לביקורות חיוביות והיה מועמד לקטגוריות "אלבום השנה" ו-"אמן השנה בהפקה עצמית" בטקס פרסי MPG לשנת 2018, וכן לפרס מרקיורי. האלבום השלישי, Dreamland, היה לאלבום האוטוביוגרפי המלא הראשון שלהם, וכלל את הסינגל "Tokyo Drifting", שהגיע בשיאו למקום השביעי במצעד שירי הבילבורד האלטרנטיביים.

בהופעות החיות שלהם, מנגנת הלהקה גרסאות דאנס מעובדות וכבדות ריקוד של השירים שלהם. השיר "Heat Waves", מאלבומם השלישי, הגיע למקום הראשון במצעד האוסטרלי בפברואר 2021, ונבחר למקום הראשון במצעד הטריפל ג'יי הוטסט 100 של 2020. בהמשך, הגיע השיר למיליארד השמעות בשירות הזרמת המדיה ספוטיפיי,<ref name=":1"></ref> ובמרץ 2022, הגיע למקום הראשון במצעד הבילבורד הוט 100 האמריקאי. באותה השנה, זכתה הלהקה במועמדות ראשונה לגראמי, בקטגוריית האמן החדש הטוב ביותר, בטקס פרסי גראמי ה-64.

== היסטוריה ==
=== 2012–2015: Zaba ומיני-אלבומים ===
גלאס אנימלס מופיעים ב-[[2014]]
ב-28 במאי 2012, הוציאה הלהקה את מיני-אלבום הבכורה שלה, Leaflings, שכלל את הסינגל "Cocoa Hooves". המיני-אלבום יצא דרך חברת התקליטים העצמאית קאיה קאיה רקורדס, חברה בת של אקס-אל רקורדינגס. באותה התקופה, למד הסולן והגיטריסט דייב ביילי בבית ספר לרפואה בקינגס קולג', לונדון, אך עזב לאחר שהמפיק פול אפוורת' ראה את הלהקה בהופעה בלונדון, והחתים אותם בחברת התקליטים שלו, Wolf Tone.

בשנת 2013 פרסמה הלהקה את Black Mambo / Exxus EP באירופה, ואת Glass Animals EP, ממנו יצא הסינגל "Psylla", בארצות הברית. ההוצאה הדיגיטלית של הרצועה "Black Mambo" העניקה ללהקה את תשומת הלב הראשונה שלה.<ref></ref> ב-Glass Animals EP, שיתפה הלהקה פעולה עם ז'אן דו, אמן היפ-הופ משיקגו, בשיר בשם "Woozy". בשנת 2014 ביקרה הלהקה לראשונה בארצות הברית, והופיעה ב-South by Southwest שבאוסטין, טקסס. בהמשך, הוציאו שלושה סינגלים נוספים: "Pools", "Gooey" ו-"Hazey".

כל חמשת הסינגלים הראשונים נכללו באלבום הבכורה של הלהקה, Zaba, שיצא ב-6 ביוני 2014. באותה השנה, ביצעה הלהקה את הסינגל "Gooey" בלייט נייט עם סת' מאיירס,<ref></ref> ושוב בלייט שואו עם דייוויד לטרמן, ב-24 בפברואר 2015.<ref></ref> בהמשך, החלה הלהקה להופיע ברחבי העולם, ובשנת 2015 בלבד הופיעו למעלה מ-130 הופעות.

ב-6 באוקטובר 2015 הוציאה הלהקה את השיר "Lose Control", בשיתוף עם הראפר האמריקאי ג'ואי באדאס.

=== 2016–2019: How to Be a Human Being וסיבוב הופעות ===
ב-16 במאי 2016 הוציאה הלהקה את הסינגל המוביל, "Life Itself", מתוך אלבומה השני, How to Be a Human Being.<ref></ref> הסינגל הגיע למקום ה-14 במצעד השירים האלטרנטיביים של בילבורד. הווידאו קליפ הנלווה לשיר יצא ב-7 ביוני 2016. הלהקה אף יצרה אתר אינטרנט המבוסס על הדמות מהשיר. ב-25 ביולי יצא הסינגל השני מהאלבום, "Youth", יחד עם הקליפ.<ref name=":0"></ref> השיר נכלל בפסקול משחק הווידאו הפופולרי FIFA 17, שפותח על ידי EA Sports. ב-22 באוגוסט, ארבעה ימים לפני יציאת האלבום, הוציאה הלהקה את הסינגל שלישי, "Season 2 Episode 3", העוסק בנערה שמבלה את כל זמנה בצפייה בטלוויזיה.<ref></ref>

האלבום המלא, How to Be a Human Being, יצא לאור ב-26 באוגוסט 2016, על ידי Wolf Tone ו-Caroline International באירופה, ו-Harvest Records בארצות הברית. הוא נוצר בהשראת סיפורים של זרים שפגש ביילי בסיבוב ההופעות,<ref name=":2"></ref> כאשר כל שיר מספר סיפור אחר מנקודת מבט אחרת. האלבום זכה לשבחים וביקורות חיוביות על "תחושת הפליאה" ו"הרושם המיידי" שלו, אם כי גם קיבל לעיתים תגובות מעורבות. הלהקה הופיעה בפסטיבל לינוויי בשש ערים שונות, בהן סינגפור, סידני ואוקלנד, בין היתר. במהלך שהותם באוסטרליה, שלושת הסינגלים מתוך האלבום - "Youth", "Life Itself" ו-"Season 2 Episode 3", הגיעו למקומות ה-38, 63 ו-98 בטריפל ג'יי הוטסט 100, בהתאמה.

ביולי 2018, המתופף ג'ו סיווארד נפצע קשה כשנפגע ממשאית בזמן שרכב על אופניים בדבלין. התאונה וההחלמה של סיווארד הביאו לכך שהלהקה ביטלה את תאריכי סיבוב ההופעות הנותרים שלה לשאר ימות השנה.<ref></ref>

=== 2019–הווה: Dreamland ===
סולן הלהקה, דייב ביילי
לאחר סיבוב הופעות לקידום האלבום השני, הוציאה הלהקה שני סינגלים, "Tokyo Drifting", בשיתוף עם דנזל קארי, ב-14 בנובמבר 2019,<ref name="tokyodriftingrepublicrecords"></ref> ו-"Your Love (Déjà Vu)", ב-19 בפברואר 2020.<ref></ref> ב-1 במאי באותה השנה, הוציאה הלהקה סינגל שלישי בשם "Dreamland", והכריזה על אלבום באותו שם שעתיד לצאת ב-10 ביולי 2020.<ref></ref> הלהקה החלה לעבוד על האלבום לאחר תאונת האופניים של סיווארד. בעודו מבלה שעות לצידו בבית החולים, התחיל ביילי "לרשום זיכרונות ולחפש זיכרונות נוספים". הזיכרונות הללו התפתחו בסופו של דבר לאלבום הנוסטלגי והאישי Dreamland, העוסק בילדותו של ביילי ובנקודות אחרות בחייו.<ref name=":1"/>

ב-28 ביוני הודיעה הלהקה כי האלבום נדחה, על מנת "להמשיך להתמקד בתנועת Black Lives Matter ובדיונים המתקיימים סביב גזענות ואלימות משטרתית ברחבי העולם".<ref></ref> לקראת יציאת האלבום, השיקה גלאס אנימלס אתר אינטרנט בקוד פתוח שבו המעריצים יכלו לגשת ולהוריד דגימות שירים, יצירות אמנות ותוכן אחר הקשור לאלבום.<ref name=":1" /> Dreamland יצא בסופו של דבר ב-7 באוגוסט 2020, על ידי פולידור רקורדס. בראיון למגזין אטווד, הסביר דייב ביילי, "אני מניח שהמטרה באלבום הזה הייתה ליצור משהו שמייצג אותנו".<ref></ref> האלבום הגיע למקום השני במצעד האלבומים הבריטי.

הסינגל הרביעי מתוכו, "Heat Waves", נכלל בפסקול FIFA 21. ב-23 בינואר 2021 הגיע "Heat Waves" למקום הראשון בטריפל ג'יי הוטסט 100 לשנת 2020 באוסטרליה, כאשר השיר "Tangerine" הגיע למקום ה-18 ו-"Your Love (Déjà Vu)" למקום ה-51. בחודש שלאחר מכן, הגיע השיר למקום הראשון במצעד הסינגלים האוסטרלי.<ref name="AUS"></ref> הסינגל ורצועת הבונוס "I Don't Wanna Talk (I Just Wanna Dance)", נכלל בפסקול הרשמי של FIFA 22.

== סגנון מוזיקלי ==
הסגנון המוזיקלי של גלאס אנימלס תואר כאינדי רוק,<ref></ref><ref></ref><ref></ref><ref></ref><ref></ref><ref></ref><ref></ref> פופ פסיכדלי,<ref></ref><ref></ref><ref></ref> אינדי פופ,<ref></ref><ref></ref><ref></ref> ורוק אלקטרוני.<ref></ref>

== חברי הלהקה ==
* דייב ביילי<ref></ref> – סולן, גיטרה, קלידים, תופים, תוף מרים
** ביילי גדל במסצ'וסטס ובטקסס. מאוחר יותר עבר לאוקספורד, שם פגש את חברי הלהקה האחרים.
** הוא למד רפואה במשך שלוש שנים, ובהמשך עבר ללמוד לתואר במדעי המוח.<ref></ref>
* דרו מקפרלן<ref name="usatoday.com"></ref> – גיטרה, קלידים, קולות רקע
* אדמונד אירווין-זינגר<ref name="usatoday.com"/> – גיטרה בס, קלידים, קולות רקע
* ג'ו סיווארד<ref name="usatoday.com"/> – תופים, כלי הקשה

== דיסקוגרפיה ==
=== אלבומי אולפן ===
* 2014: Zaba
* 2016: How to Be a Human Being
* 2020: Dreamland
* 2024: I Love You So F***ing Much

== פרסים והוקרה ==
{| class="wikitable"
|+
!שנה
!פרס
!קטגוריה
!מועמד
!תוצאה
|-
!2017
|פרס מרקיורי
|אלבום השנה
|How to Be a Human Being
|
|-
! rowspan="2" |2021
|פרסי הווידאו קליפים של MTV
|הקליפ האלטרנטיבי הטוב ביותר
|"Heat Waves"
|
|-
|
|האפקטים הטובים ביותר
|"Tangerine"
|
|-
! rowspan="8" |2022
| rowspan="2" |פרסי המוזיקה הבריטית
|הסינגל הבריטי הטוב ביותר
|"Heat Waves"
|
|-
|אמן הרוק/אלטרנטיבי הטוב ביותר
|
|
|-
|פרסי גראמי
|תגלית השנה
|
|
|-
|פרסי בחירת הילדים של ניקלודיאון
|אמן פורץ אהוב
|
|
|-
| rowspan="4" |פרסי המוזיקה של בילבורד
|הלהקה המובילה
|
|
|-
|אמן הרוק המוביל
|
|
|-
|שיר הסטרימינג המוביל (אודיו)
| rowspan="4" |"Heat Waves"
|
|-
|השיר הויראלי המוביל
|
|-
! rowspan="3" |2023
| rowspan="3" |פרסי המוזיקה של iHeartRadio
|שיר השנה
|
|-
|השיר האלטרנטיבי של השנה
|
|-
|צמד/להקת השנה
|
|
|}

== קישורים חיצוניים ==

* 

== הערות שוליים ==

קטגוריה:להקות אינדי בריטיות
קטגוריה:להקות שהוקמו בשנת 2012
קטגוריה:אמני ריפבליק רקורדס